สวัสดีค่ะ อายุ20ปีค่ะ พอดีมีอาการคล้ายๆกับที่เคยอ่านเจอเกี่ยวกับถุงน้ำในรังไข่ค่ะ อาการที่เป็นคือ 1.แต่ก่อนเป็นคนไม่มีสิวเลย อยู่ดีๆสิวก็ขึ้นมาเต็มทั้ง2ข้างแก้ม 2.ล่าสุดประจำเดือนไม่มา5-6เดือนค่ะ แต่เมื่อ4-5วันที่แล้วเพิ่งมา(ตอนนี้ยังไม่หมด) อยากทราบว่าควรไปตรวจมั้ยคะ มีความเสี่ยงที่จะเป็นมั้ย แล้วถ้ายังมีรอบเดือนอยู่สามารถไปตรวจได้มั้ยคะ
สวัสดีค่ะ อาาการถุงน้ำหลายใบในรังไข่ที่สงสัยหรือที่เรียกว่าภาวะ PCOS (Polycystic Ovary Syndrome) นั้น เป็นกลุ่มอาการที่เกิดจากการมีถุงน้ำจำนวนมากในรังไข่ เกิดจากความผิดปกติของระบบต่อมไร้ท่อ ทำให้ฮอร์โมนเพศอยู่ในภาวะที่ไม่สมดุล ทำให้เกิดถุงน้ำขนาดเล็กจำนวนหลายใบอยู่ในรังไข่ อาการเช่น ประจำเดือนมาไม่ปกติ สิวขึ้น ขนดก หรือมีบุตรยาก โดยมักพบในผู้หญิงวัยเจริญพันธุ์เป็นหลักการวินิจฉัยใช้การอัลตราซาวน์หน้าท้อง การรักษาในกรณีที่มีประจำเดือนมาไม่ปกติหรือมีบุตรยากอาจรักษาด้วยการใช้ยาฮอร์โมน หรือก็คือยาคุมกำเนิด โดยตัวยาจะช่วยทำให้ประจำเดือนกลับมาเป็นปกติ และช่วยลดความเสี่ยงต่อการเกิดมะเร็งเยื่อบุโพรงมดลูกสามารถไปตรวจได้ แต่อาจจะรอช่วงที่ไม่มีรอบเดือนจะดีกว่า เผื่ออาจจะต้องมีการตรวจบริเวณอวัยวะเพศหรือตรวจภายในร่วมด้วยค่ะ หากมีความผิดปกติจริง ควรรับการรักษากับเพศต่อเนื่อง ไม่ซื้อยาปรับฮอร์โมนใดๆมาใช้เอง